पाएं अपने शहर की ताज़ा ख़बरें और फ्री ई-पेपरडाउनलोड करें
बाड़मेर रोड पर थार ड्राई पोर्ट के निकट स्थित एक फैक्ट्री में मंगलवार देर रात एक श्रमिक ने फंदा लगाकर अपनी जान दे दी। आज सुबह अन्य श्रमिकों ने उसका शव लटकते देखा। उन्होंने पुलिस व फैक्ट्री मालिक को सूचना दी। फिलहाल मौके से किसी प्रकार का सुसाइड नोट नहीं मिला है।
पुलिस के अनुसार बाड़मेर जिले के धोरीमन्ना निवासी मुकनाराम पुत्र मंगलाराम ने कल देर रात फंदा लगा आत्महत्या कर ली। थार ड्राई पोर्ट के निकट स्थित मुंडन टाइल्स फैक्ट्री की छत पर लगे टीन शेड के लोहे के एंगल में रस्सी बांध मुकनाराम झूल गया। आज सुबह वहां काम करने वाले अन्य श्रमिक नींद से उठे तो उन्होंने मुकनाराम को फंदे पर लटका हुआ पाया।
श्रमिकों का कहना है कि वह यहां काफी समय से काम कर रहा था। उसका किसी अन्य श्रमिक के साथ कोई विवाद भी नहीं हुआ। वहीं, एक अन्य श्रमिक का कहना है कि मृतक अपनी घरेलू समस्याओं से परेशान था। पुलिस ने शव नीचे उतरवा कर मोर्चरी में रखवाया है। उसके परिजनों को सूचना दी गई है। उनके आने पर पोस्टमार्टम करवाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn